10.11.2012 Den Europæiske Unions Tidende L 312/1 II (Ikke-lovgivningsmæssige retsakter) DIREKTIVER KOMMISSIONENS DIREKTIV 2012/32/EU af 25. oktober 2012 om ændring af Rådets direktiv 96/98/EF om udstyr på skibe (EØS-relevant tekst) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets direktiv 96/98/EF af 20. december 1996 om udstyr på skibe (!), særlig artikel 17, og ud fra følgende betragtninger: (1) — I forbindelse med direktiv 96/98/EF bør internationale konventioner og prøvningsstandarder anvendes i den ajourførte affattelse. (2) — Siden vedtagelsen af den seneste ændring af direktiv 96/98/EF er der foretaget en række ændringer i de inter- nationale konventioner og gældende prøvningsstandar- der. Disse ændringer bør indarbejdes i direktiv 96/98/EF. (3) —Isamme periode har Den Internationale Søfartsorganisa- tion og de europæiske standardiseringsorganisationer også vedtaget standarder, herunder detaljerede prøvnings- standarder, for en del af det udstyr, der er opført i bilag A.2 til direktiv 96/98/EF, eller som anses for relevant i forbindelse med nævnte direktiv, selv om det ikke er opført i nævnte bilag. Sådant udstyr bør tilføjes i bilag A.1 eller overføres fra bilag A.2 til bilag A.1, alt efter omstændighederne. (4) — Direktiv 96/98/EF bør ændres i overensstemmelse hermed. (5) —Det er rimeligt at tillade, at udstyr, der for nylig er underlagt harmoniserede krav i dette direktiv, og som er fremstillet før udløbet af fristen for direktivets gennemførelse, markedsføres og installeres om bord på et EU-skib i en overgangsperiode. (1) EFT L 46 af 17.2.1997, s. 25. (6) — Foranstaltningerne i dette direktiv er i overensstemmelse med udtalelse fra Udvalget for Sikkerhed til Søs og Fore- byggelse af Forurening fra Skibe (USS) — VEDTAGET DETTE DIREKTIV: Artikel 1 Bilag A til direktiv 96/98/EF erstattes af teksten i bilaget til nærværende direktiv. Artikel 2 Udstyr, der i kolonne 1 i bilag A.1 er betegnet som »nyt udstyr« eller som overført fra bilag A.2, og som er fremstillet inden den 30. november 2013 i overensstemmelse med procedurer for typegodkendelse, der allerede var i kraft på en medlemsstats territorium inden den nævnte dato, kan fortsat markedsføres og installeres om bord på et EU-skib indtil den 30. november 2015. Artikel 3 1. Medlemsstaterne vedtager og offentliggør senest den 30. november 2013 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse bestemmelser. Medlemsstaterne anvender disse bestemmelser fra den 30. november 2013. Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fast- sættes af medlemsstaterne. 2. Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.